Jégkorongblog » A Team Foligno nyerte az ügyességi versenyt
A Team Foligno nyerte az ügyességi versenyt stеrо 2015. jan. 25. vasárnap, 14:02 2015. jan. 25. vasárnap, 14:2325-19-re bizonyultak jobbnak a Toews vezette csapatnál.
A SuperSkills a gyorskorcsolyával kezdődött, amiben nagyon szoros Team Foligno-győzelem született, Jonathan Drouin mindössze hat századdal verte Hoffmant. A második versenyszám a Breakaway Challange volt, ahol nemcsak a góllövés számított, hanem az, hogy ki a legszórakoztatóbb. A legnagyobb show-t és a szurkolóktól a legtöbb szavazatot a hazaiak kedvence, Ryan Johansen kapta, aki az Ohio University mezében vezette a korongot a kapura. A Blue Jackets játékosa a voksok 44,3%-át gyűjtötte be, amellyel alaposan rávert a második Claude Giroux-ra, aki 18,6%-kal lett a második.
Két kör után 6-0-ra vezettek a hazaiak, amikor jött a célba lövés, ahol a Team Toews hiába szerezte meg az első pontját, a különbség tovább nőtt. A versenyszámot 4-1-re nyerte a Team Foligno, a legpontosabbnak és a leggyorsabbnak Patrick Kane bizonyult. A negyedik kör egy nagyon összetett ügyességi játékot hozott, amiben szerepelt ütő és korongkezelés, passzolás, kapura lövés, és összességében 24 játékos volt érdekelt benne. A játékot ismét a hazaiak nyerték, tovább növelték előnyüket 12-2-re.
Az ötödik versenyszám döntötte el, kinek van a legerősebb lövése. A többszörös győztes Zdeno Chara távollétében a korona Shea Weberre szállt, aki 108,5 mérföld/órás sebességgel győzött. Mellette csak Alekszandr Ovecskin jutott száz fölé, az orosz 101,4-del suhintott. A csapat átlagát tekintve a Team Foligno jobbnak bizonyult, így öt kör után 15-4-re módosult az állás az utolsó szám előtt.
A hatodik és egyben utolsó versenyszámban jöhettek a rávezetések, amiben minden játékos és minden kapus szerepet kapott. A Team Toews óriási hajrába kezdett, de hiába volt fölényben ebben a játékban, csak szépíteni tudott, a büntetőket 15-10-re megnyerte ugyan, de a SuperSkills versenyt összességében 25-19-re elbukta. Vasárnap éjszaka következhet a gálamérkőzés.
További cikkekNicholle Anderson daganatmentesMegnevezték a Stanley Kupa-döntő játékvezetőitViktor Antyipin Buffalóban folytatjaKét amerikai edző a Stanley Kupa döntőjébenA playoffszakáll hiteles történeteA jég már készen áll a Stanley Kupa-döntőreRalph Krueger a futballnál maradTucatnyi NHL-csapat kap új mezt a nyáronZavaró körülményCimkék: All Star, NHL, videóTweetTumblr